ועדת החינוך, התרבות והספורט, כנסת 24, פרוטוקול מספר 176, 2022-06-21 12:15

שרן השכל: אני שמחה לפתוח את ישיבת ועדת החינוך, התרבות והספורט של הכנסת.

שרן השכל: אנחנו בדיון כרגע על טיוטה של הצעת חוק הספורט (תיקון - זכויות ספורטאי קטין).

שרן השכל: בהצעה הזו, לאחר דיון ארוך שקיימנו, נעשו מספר תיקונים לפי המלצות של מספר גורמים שישבו כמובן פה בוועדה, ולכן אני אבקש מתמי להתחיל להקריא בעצם את הסעיפים ואת הדברים שלמעשה שינינו בתוכם או מה ביקשנו בעצם לשנות, ואנחנו נקבל תגובות מכל אחד ואחד לעניין הזה.

שרן השכל: << דובר >> תמי סלע: << דובר >> אני רק אגיד את העקרונות בפשטות ואז נקרא את הסעיפים עצמם ונשמע הערות.

שרן השכל: שוב, לא היה לנו המון זמן לקיים על זה דיון, אז אני כן חושבת שחשוב שנקיים את הדיון פה על ההצעות החדשות.

שרן השכל: אנחנו נעשה את זה סעיף-סעיף.

תמי סלע: העקרונות הם שלגבי מתחת לגיל 15 לא תהיה הגבלה על מעבר, אלא 30 יום לאחר שהוא מודיע, בלי להתנות בתשלום, בלי להתנות בהסגר, כלומר באמת ברוח הדברים שעלו פה, שרואים את הקטינים בגילאים האלה כאילו הם חופשיים לממש את הפוטנציאל שלהם וכו' ובלי מגבלות.

תמי סלע: לבטל את האבחנה בין גיל 17 ל-18, להסתכל על הקבוצה כולה כקבוצה אחת.

תמי סלע: לגבי לא הישגיים, גם בין גילאי 15 עד 18 להחיל את אותו הסדר כמו מתחת לגיל 15 בלי מגבלות.

תמי סלע: מרגע שהם הודיעו, 30 יום בלי שמתנים את זה בתשלום או בהסגר או בתנאי אחר, ואז יש קבוצה של ספורטאים.

תמי סלע: דיברו איתי, אולי להגביל עוד יותר.

שרן השכל: זה בעצם א(1).

תמי סלע: כן, תיכף נקרא את זה.

תמי סלע: אני רגע אומרת את העקרונות, ואת הביטוי שלהן תיכף נקרא.

תמי סלע: דבר שני זה לגבי קבוצת ספורטאים, כן קטינים שאולי יש מקום כן לקבוע תנאים מגבילים מסוימים כדי לא לפגוע בקבוצות.

תמי סלע: פה ניסינו למקד אותה.

תמי סלע: אבל יכול להיות שצריך ללטש את זה.

תמי סלע: דיברנו על ספורטאים הישגיים שיש לזה איזושהי הגדרה, זאת אומרת שהם משתתפים בתחרויות בין-לאומיות או ארציות רשמיות, שכן יוכלו בהתאם לאיזושהי הגבלת מועדים כדי לא לפגוע בעונה, בלי שמתנים את זה בהסגר.

תמי סלע: לגבי התשלום, הכיוון הוא שהאגודה בתקנון תוכל לקבוע סכומים פיקס, לא משהו שעכשיו ינהלו עליו דיון שלם על איזה משאבים הושקעו או לא הושקעו, אלא כן ללכת בהוראות שיחייבו אישור של שר וועדה ויהיה להן תוקף מוגבל ויצטרכו לשכנע שיש נסיבות שמצדיקות את זה.

תמי סלע: פה השאלה לגבי איזה סוג ספורטאים זה כן מוצדק למרות שהם קטינים, לאפשר קביעת תשלום.

תמי סלע: זה בעצם החלוקה שמוצעת פה.

תמי סלע: אני יכולה לקרוא את זה ואז אולי אגב כל סעיף נשמע את ההערות.

תמי סלע: תיקונים לסעיף 11(א) הקיים בחוק הספורט שהוא מדבר על העברת ספורטאים 11א.

תמי סלע: העברת ספורטאים (א) ספורטאי שגילו פחות מ-18 שנה יוכל, באין הסכמה להעברתו, להודיע על רצונו לעבור לאגודה אחרת, והוא יוכל לעבור לכל אגודה אחרת בתוך 30 ימים מיום מתן הודעתו.

תמי סלע: אין להתנות מעבר ספורטאי כאמור בסעיף קטן זה מאגודה לאגודה בתשלום או בתקופת הסגר.

תמי סלע: (א1) על אף האמור בסעיף קטן (א), המקרה היחיד שבעצם אפשר כן לקבוע תנאים, ספורטאי הישגי שגילו 15 שנה ומעלה אך לא מעל 18 שנה, יוכל, באין הסכמה להעברתו, להודיע על רצונו לעבור לאגודה אחרת והוא יוכל לעבור כמפורט להלן: אם מסר את ההודעה בפגרה – בסיום עונת ספורט אחת, ואם מסר במחצית הראשונה של עונת הספורט – בסיום אותה עונה.

תמי סלע: אין להתנות מעבר ספורטאי כאמור בסעיף קטן זה מאגודה לאגודה בתשלום או בתקופת הסגר.

תמי סלע: (א2) לגבי ענפי ספורט אישיים לא מוצע שינוי אלא בעצם להשאיר את המצב הקיים שאפשר לקבוע תקנות בהוראות, שהן שונות מההוראות האלה.

שרן השכל: זה אנחנו אמרנו שבענפי ספורט אישיים לא מגבילים ולא מבקשים - - -

תמי סלע: אוקיי, אז אחד הצמצומים שאת אומרת, ההישגיים רק בקבוצתי או אפילו אולי רק בכדורסל וכדורגל.

תמי סלע: אני לא יודע אם זה מה שהכיוון, באיזה ליגות זה רלוונטי.

סימון דוידסון: איך אין פה נציגים של ההתאחדויות, של האיגודים, של האגודות?

סימון דוידסון: איזה מן דבר זה?

שרן השכל: אני מאוד מתפלאת.

שרן השכל: הם כנראה שמעו שיש בחירות.

שרן השכל: הם חושבים שאנחנו נחים.

יואב רם: אני חייב לציין בנוגע לתיקון של הנוסח שמדבר על החרגת ספורטאי הישגי מגיל 15.

יואב רם: בגיל 15 למיטב הבנתי אין כדורגלן, לדוגמה, שהוא מוגדר כספורטאי הישגי.

יואב רם: זה גיל מוקדם מידי.

יואב רם: אין סגלים הישגיים בגילאים האלה.

שרן השכל: אז איך אתה מגדיר טאלנט?

דוד סבג: ברגע שהוא משחק בנבחרת ישראל לנערים - - -

יואב רם: זה לא מוגדר.

יואב רם: הוא לא שחקן נבחרת הבוגרים.

דוד סבג: קיימת נבחרת נערים ולכן הוא יכול להיות מוגדר.

תמי סלע: אפשר לקבוע גיל יותר בוגר וגם להגביל את זה לליגות מסוימות כמו שאמרתם, כדורגל, כדורסל, כדוריד, איפה שזה רלוונטי.

שרן השכל: בואו נשמע.

ורד וינדמן: אני מנכ"לית המועצה לשלום הילד.

ורד וינדמן: אני חושבת שיש פה בהצעה הזו, ממש חשוב שתצליחו להעביר אותה קריאה ראשונה.

ורד וינדמן: יש שם חלקים מאוד חשובים שמשנים את המציאות לטובת קטינים.

ורד וינדמן: יחד עם זאת חשוב לי להגיד כמה דברים מאוד עקרוניים ביחס לגיל 15 עד 18, שלא עולים בקנה אחד עם המלצות ועדת אדלר.

ורד וינדמן: אני מזכירה שאני הייתי עוד בעמדת מיעוט בוועדת אדלר כשחשבתי שצריך לפרוס הגנה עוד יותר רחבה ממה שהוועדה המליצה עליה.

ורד וינדמן: 15 עד 18, אני רוצה להגיד מה מטריד אותי.

ורד וינדמן: מטריד אותי שיש קבוצה מאוד גדולה של ספורטאים קטינים שההסדר הכספי חל עליהם, ובזה אנחנו עלולים לעגן נושא של הסדר כספי שהוא קיים היום בפרקטיקה כפי שאדוני וגבירתי יודעים, אבל הוא לא כתוב שחור על גבי לבן ולכן זה בעייתי.

ורד וינדמן: ועדת אדלר הגבילה רק לכדורגל וכדורסל ורק במעבר לליגה הגבוהה ובתוך הליגה הגבוהה, אז קודם כל ההסדר פה הוא עוד יותר ממה שאדלר המליצו.

שרן השכל: אפשר בעצם לפתור את זה, זאת אומרת שבעצם ההחרגה בסעיף (א) האמור, סעיף קטן - - -

תמי סלע: לא הישגי אלא רק במעבר בין אגודות בליגה הבכירה או אל הליגה הבכירה.

שרן השכל: ספורטאי שגילו 15 ומעלה אך לא מעל 18, בעצם יוכל באין הסכמתו, להודיע על רצונו לעבור לאגודה אחרת, והוא יוכל לעבור לאגודה כמפורט להלן: אם, לא יודעת, הוא לא עולה בליגה - - -

תמי סלע: אולי ב(א1) במקום להגיד ספורטאי הישגי, להגדיר את הסיטואציות האלה.

ורד וינדמן: אני מרגישה חובה להגיד מה ועדת אדלר המליצה, אבל העמדה שלי כחברה לשעבר בוועדת אדלר וכמועצה לשלום הילד - - -

שרן השכל: רגע, צריך גם לכתוב ספורטאי כדורגל או כדורסל.

ורד וינדמן: אני רק אגיד את העמדה שלי שחור על גבי לבן.

ורד וינדמן: אני חשבתי, אני עדיין חושבת שגם בענפים האלה צריך להגיע להסדר כפי שהמלצתי בוועדת אדלר והעמדה שלי מפורטת שם, דאטה מאוד קטנה של תשלום.

ורד וינדמן: אני לא הסכמתי עם ההמלצות של ועדת אדלר, שכל הכדורגל וכל הכדורסל במעבר מהליגה הגבוהה צריכים להיות בתשלום, אלא רק במקרים שקטין רוצה לעבור לקבוצה בזמן יותר קצר מההודעה של 30 יום.

תמי סלע: תיראי, בכל מקרה הרי זה מותנה פה בקביעת הוראות בתקנון ושהוא הסביר את הנסיבות שמצדיקות את זה.

תמי סלע: זה לא אוטומטי.

ורד וינדמן: לעניין של התקנון, ועדת אדלר המליצה שהתשלומים, שוב, שאני מתנגדת לעניין של התשלומים, אבל ועדת אדלר המליצה שהתשלומים יהיו בין האגודה הקולטת לאגודה המעבירה.

תמי סלע: ולא יוטלו על ההורים.

ורד וינדמן: זה לא יושת על ההורים והקטין למרות שתמיד האגודה יכולה להשית על הקטין וזה רע, אבל פה אנחנו עושים אפילו הרחבה יותר ממה שוועדת אדלר המליצה.

שרן השכל: אנחנו קודם כל מנסים לצמצם את זה באמת לטווח.

שרן השכל: אמרנו, (א1) זה החריג, אז על אף האמור בסעיף קטן (א), ספורטאי כדורגל או כדורסל - - -

תמי סלע: בענפי הכדורגל והכדורסל, במעבר בין אגודות בליגה הבכירה או אל הליגה הבכירה - - -

שרן השכל: שגילו 15 ומעלה - - -

תמי סלע: דובר פה שאולי 15 זה נמוך מידי, שאולי צריך ללכת על 16.

דוד סבג: יש נבחרת בגיל 15.

תמי סלע: השאלה אם יש שחקנים בגיל הזה שרלוונטי לקבוע להם.

שרן השכל: נעשה שנייה 15 ומעלה.

תמי סלע: לגבי התשלום, האם להגביל התשלום שהאגודה משלמת ולא ההורים.

מוטי ברונשטיין: גבירתי, אני רק רוצה להגיד שאנחנו נורא רוצים להתייחס למה שנאמר פה, אבל נורא קשה לנו להתייחס כי אנחנו לא שומעים לא את האיגודים, לא את האגודות, לא את ההתאחדות.

שרן השכל: לצערי הם זומנו והם החליטו לא להגיע.

שרן השכל: הזימון יצא אליהם.

שרן השכל: כמו שהוא הגיע אליכם, הזימון הגיע גם אליהם.

מוטי ברונשטיין: חנן בדק איתם היום או אתמול והם אמרו שהם לא קיבלו זימון.

תמי סלע: זה באמת מאוד בעייתי בחוק כזה בלי ששומעים אותם.

מוטי ברונשטיין: נורא קשה לנו גם להביע את העמדה שלנו.

שרן השכל: יהודית, משרד התרבות והספורט טוען שההתאגדויות לא קיבלו זימון.

יהודית גידלי: בבקשה, הנה רשימת האיגודים - - -

תמי סלע: שרן, אולי אפשר להעלות בזום לפחות שנשמע את עמדתם, את הקול שלהם, של המרכזיות?

תמי סלע: זה מאוד משמעותי להליך כזה.

שרן השכל: מה שאנחנו נעשה זה ככה: קודם כל אנחנו נסיים את הנוסח שאותו אנחנו מעוניינים, ולאחר מכן יהיה אפשר להעלות אותם בזום אם הם ירצו.

שרן השכל: אנחנו בעצם בסוגיה הראשונה.

שרן השכל: אמרנו, כדורסל, כדורגל, גיל 15 אך לא מעל 18.

תמי סלע: במעבר בין אגודות בליגה הבכירה או אליה.

תמי סלע: בין 15 ל-18.

לינא סאלם: עד 18.

תמי סלע: כן.

לינא סאלם: זה קטין.

שרן השכל: כן, קטין.

שרן השכל: יוכל באין הסכמה להעברתו להודיע על רצונו לעבור לאגודה אחרת, והוא יוכל לעבור לאותה אגודה כמפורט להלן: אם מסר הודעה בסיומה של עונת ספורט אחת, ואם מסר הודעה במחצית הראשונה של עונת ספורט – בסיומה של אותה עונה.

שרן השכל: אין להתנות מעבר ספורטאי כאמור בסעיף קטן זה מאגודה לאגודה בתשלום או בתקופת הסגר.

שרן השכל: מה היו הסייגים של ועדת אדלר?

יואב רם: אנחנו לא מכירים את הנוסח שמוקרא.

תמי סלע: זה היה רק אתמול מאוחר כי בלו"ז שאנחנו עובדים בו, זה הזמן שהיה לנו.

שרן השכל: השאלה אם אתי יכולה להדפיס את זה עוד פעמיים-שלוש, להביא גם למשרד התרבות והספורט.

תמי סלע: האפשרות בעצם לקבוע הוראות לעניין תשלום היא במסגרת (א3) שקיים גם היום, של קביעת הוראות אחרות על אף האמור בסעיפים האלה.

שרן השכל: זה בעצם א האמור בסעיף (א1).

תמי סלע: נכון.

תמי סלע: הם יכולים בתקנון לקבוע הוראות אחרות לגבי אותם ספורטאים שהגדרנו, ובלבד שזה לא בהסגר, זאת אומרת לא להתנות בהן על ההסגר אבל כן להתנות לעניין התשלום.

תמי סלע: אולי פה רוצים למקד בתשלום שהוא בין האגודה לאגודה ולא תשלום שהוא מוטל על ההורים.

תמי סלע: אני לא יודעת אם לאור ההערה שנשמעה פה.

תמי סלע: אחר כך זה מושת.

ורד וינדמן: זה יותר טוב אבל צריך להגיד שגם במקרה הזה זה יוצר אפליה בין אגודות חלשות לחזקות.

ורד וינדמן: בגלל שאני היחידה שהייתה פה בוועדת אדלר, אז אני משקפת מה שאמרה הוועדה, אבל זו לא הייתה העמדה שלנו.

ורד וינדמן: אני חשבתי שצריך לפרוס הגנה הרבה יותר רחבה על קטינים.

שרן השכל: זה בעייתי משום שזה אומר שכל האגודות יגידו, אני לא רוצה לשלם את זה.

שרן השכל: איך אנחנו בעצם מגדירים סוג של ספורטאי הישגי?

שרן השכל: יש את הסייג הזה שנקבע, שאמרו מעבר מליגה נמוכה יותר לליגה גבוהה יותר.

סימון דוידסון: יש גם את נושא מספר המשחקים שאותו שחקן משחק בעצם בליגה.

סימון דוידסון: שחקנים טובים משחקים יותר משחקים.

סימון דוידסון: שחקנים שהם פחות טובים משחקים פחות משחקים.

סימון דוידסון: אפשר אולי לחשוב על איזה הגבלה, איזה מינימום רף של מספר משחקים שהוא שיחק באותה ליגה בליגה הקודמת.

שרן השכל: אבל שיחק, לא ישב בצד כשחקן.

סימון דוידסון: לא, לא, שיחק כשחקן בהרכב.

שרן השכל: כמה ליגות יש?

שרן השכל: זה שלוש ליגות?

חנן דנציגר: בליגת הבוגרים יש חמש ליגות.

שרן השכל: לא הבוגרים, הקטינים.

חנן דנציגר: בנוער יש ארבע רמות אבל אנחנו מדברים על מאות קבוצות בכל שכבה.

חנן דנציגר: יש גיל 17-19, יש גיל 16, יש גיל 15, 14.

שרן השכל: אוקיי, ובכל קבוצת גיל יש בעצם ארבע ליגות כאשר הליגה הראשונה היא היוקרתית ביותר.

חנן דנציגר: מגיל מסוים יש ארבע ליגות.

שרן השכל: מאיזה גיל? 15.

חנן דנציגר: 14.

שרן השכל: אז קודם כל נגיד מדובר 15 עד 18 זה שלוש, אז יש לנו שלוש ליגות שהן אחת, אז נגיד להתנות את המעבר מליגה ב' לליגה א'?

תמי סלע: דיברנו על מעבר או לבכירה או בתוך הבכירה.

חנן דנציגר: גבירתי, זה קשה לדון פה על דברים מקצועיים.

חנן דנציגר: תנו לנו לעשות עבודה מסודרת שכבר התחלנו אותה עם האיגודים.

שרן השכל: קודם כל אנחנו מכינים את זה לקריאה ראשונה.

שרן השכל: יצא לכם לשבת ולהתחיל לקיים דיון?

חנן דנציגר: כן, אנחנו בתוך תהליך אבל בשבוע שנבחרת כדורגל בחוץ לארץ והכדורסל עושה איזשהו אירוע בין-לאומי בצפון, בפריפריה, מאוד קשה לסגור את הכול בשבוע.

חנן דנציגר: תנו לנו פרק זמן סביר, אני מבין את הלחץ, כדי לבוא עם הצעה מסודרת.

חנן דנציגר: רוב הדברים כבר די מוכנים.

חנן דנציגר: זה לא שלא מוכנים.

חנן דנציגר: נורא קשה לדון פה על דברים מקצועיים, עם כל הכבוד לכל מי שנמצא פה ומי שהיה בוועדת אדלר.

שרן השכל: קודם כל אני חושבת שיש לנו את היכולת לאזן בין הדברים.

שרן השכל: אנחנו פתוחים, אנחנו גם שומעים את הגורמים המקצועיים.

שרן השכל: גם נאמר, זה הכנה לקריאה ראשונה.

שרן השכל: אני לא אזדרז, בוודאי לא עם קריאה שנייה ושלישית גם אם ידחו את הדברים לעוד מספר שבועות.

שרן השכל: אנחנו לא נזדרז איתה כדי לקבל את חוות הדעת המקצועיות האלה, זה ברור ומובן מאליו.

שרן השכל: אני כן רוצה שיהיה לנו נוסח שאנחנו נדע, נגיד הקמת ממשלה נוספת, שיהיה לנו נוסח מקובל שאנחנו נדע להחיל עליו דין רציפות ולהביא אותו.

שרן השכל: כנראה יהיה שישה חודשים, שבעה חודשים, שמונה חודשים, זמן מספק לדעתי כדי לדון איתם.

שרן השכל: אין פה שום שאלה, אבל אני כן רוצה שיונח על השולחן הזה כבר משהו שנוכל להחיל עליו דין רציפות ואז יהיו לכם את השבעה, שמונה חודשים להיכנס לפרטים.

שרן השכל: תמצאו לזה פתרון שהוא פתרון פנימי, מנגנון פנימי, אני אודה לכם, אתם תפתרו אותנו מלהריץ את הדברים האלה, אבל בהיעדר, אז בעוד שבעה-שמונה חודשים אני ארצה להחיל על זה דין רציפות ובאמת להעלות את זה.

חנן דנציגר: מאה אחוז.

תמי סלע: אפשר אולי להוסיף בהמשך להערה שעלתה פה על הפעילות, בהוראות שמאשרים בתקנון, שהשר מאשר, שזה יהיה בהתחשב לא רק בגילאי הספורטאים ובענף, אלא גם בתקופת פעילותו באגודה, כמו שיש אחר כך בסעיפים האחרים.

יואב רם: אני רק אבקש להוסיף בהמשך גם לדיון הקודם וגם לדיון בוועדת שרים, שהוסכם שגם אם נקדם לקריאה ראשונה, הרי שאחרי קריאה ראשונה אנחנו נקיים דיון עמוק, כולל את האפשרות לערוך שינויים מהותיים בהצעה.

סימון דוידסון: זה מה שהיא אמרה עכשיו.

שרן השכל: אתה רוצה להעיר?

דוד סבג: כן, כמה הערות.

דוד סבג: קודם כל הערת אגב.

דוד סבג: מה שדובר פה בסיפה של הדברים זה כדי ליצור איזושהי מסגרת ואחר כך למלא אותה בתוכן.

דוד סבג: הכוונה שלי שאפשר להגדיר מפתח רב מימדי.

דוד סבג: אפשר לרדת לעומקים כדי להגדיר מחיר של שחקן, איזה מועדון הוא משחק, כמה שנים הוא משחק שם, כמה ביחס לחברים שלו הוא משחק.

דוד סבג: להגדיר את הקריטריונים.

דוד סבג: כדאי לייצר מסגרת.

דוד סבג: צוין פה גיל 18.

דוד סבג: אני מציע להגדיר שנתון ולא גיל, כי שחקן יכול ליפול באמצע העונה אם הגיל שלו גיל 18, אז מה קורה אחר כך?

דוד סבג: אני מציע לקרוא לזה שנתון.

דוד סבג: גם הכדורגל מתייחס לשנתונים.

דוד סבג: יש אליפויות אירופה לפי שנתון.

דוד סבג: יכול להיות שחקן שהוא כבר בן 18 ויומיים - - -

סימון דוידסון: למה אתם נגד?

לינא סאלם: כי המחוקק קבע הסדר ייחודי לקטינים והסדר אחר לבוגרים.

לינא סאלם: הבוגרים, בכלל לא נבחנה השאלה אם יש מקום בעצם להגביל את ההוצאות, את התשלומים ואת הפיצויים, לכן משרד הספורט כל הזמן בא ואומר, תנו לנו לעשות את עבודת המטה.

שרן השכל: רגע, אבל אנחנו נחוקק לפי ידיעתי.

שרן השכל: אנחנו נחוקק ואם אנחנו קובעים נורמה אחרת לאחר חמש שנים, עשר שנים, 15 שנים - - -

חנן דנציגר: יורדים פה לרזולוציה - - -

שרן השכל: אנחנו לא ירדנו לרזולוציה כזו.

שרן השכל: זה הצעה.

שרן השכל: כמו שאנחנו שומעים הצעות מכולם, כמובן שנשמע את כל ההצעות.

דוד סבג: מה עשיתם עד עכשיו?

דוד סבג: כל כך הרבה שנים לא נעשה שום דבר, אז צריך לפחות להתחיל לעשות משהו ולברך על המשהו.

דוד סבג: קודם כל שלא יהיה גיל 18.

דוד סבג: לא לציין את הגיל הספציפי של השחקן אלא שנתון שלו.

דוד סבג: זה חשוב מאוד.

דוד סבג: צריך לחדד את הנושא הזה של הישגי.

תמי סלע: כרגע זה חודד.

תמי סלע: גם הישגי אבל גם שהוא בענפים מסוימים כמו שנאמר פה, ובליגה הבכירה או במעבר לליגה הבכירה.

דוד סבג: אני מתכוון לכדורגל/כדורסל.

תמי סלע: נכון.

שרן השכל: זה מה שאמרנו.

תמי סלע: יכול להיות שלא צריך אפילו להגיד את זה, כי ברגע שהוא בליגה הבכירה, ברור שהוא משתתף בתחרויות.

מוטי ברונשטיין: את מדברת ב-(א1) במקום המילה הישגי, באיזה ענפים?

מוטי ברונשטיין: ורק בליגה הבכירה?

תמי סלע: או אל הליגה הבכירה או בין אגודות בתוכה.

תמי סלע: זה מה שדיברנו.

שרן השכל: שם כתבנו כדורגל וכדורסל.

שרן השכל: עדיין לא קבענו את עניין הליגות.

שרן השכל: זה יכנס לדעתי בסעיף (א3) או (א2) בחריגים.

תמי סלע: זה הולך יחד, על מי אתה מגדירה שהוא בין אלה שכן אפשר להתנות את המעבר שלו בתנאים מסוימים שיקבעו בתקנות.

מוטי ברונשטיין: אז החריג יחול רק על כדורגל וכדורסל?

תמי סלע: זה מה שאני מבינה.

מוטי ברונשטיין: אוקיי, ורק בליגה הבכירה?

תמי סלע: כן, או במעבר אליה.

דוד סבג: אני רוצה לסיים את דבריי בבקשה.

שרן השכל: בדקה, בבקשה.

דוד סבג: קודם כל יש את הקריטריון הכי אובייקטיבי.

דוד סבג: מגילאי 15 ואילך יש נבחרות.

דוד סבג: אם הילד משחק בנבחרת, אז אין בכלל שאלה, הוא הישגי.

שרן השכל: הורדנו את זה.

דוד סבג: דבר אחרון, שלא נשפוך את התינוק עם המים ונעורר התנגדות של המועדונים, צריך להסתכל גם על הזווית שלהם.

דוד סבג: צריך לתת איזושהי מעטפת מגוננת על המועדונים כמו למשל הגבלה לשלושה ילדים.

דוד סבג: צריך לציין את זה פה בחוק.

חנן דנציגר: יש את זה בוועדת אדלר עם התייחסות.

דוד סבג: הרי המועדונים, על מה הם מתנגדים?

דוד סבג: שיברחו להם שחקנים.

דוד סבג: על מנת להגן עליהם, לומר שיש מגבלה של העברה.

שרן השכל: להגדיר שמועדון יוכל להגדיר נגיד שניים-שלושה טאלנטים.

סימון דוידסון: אני חושב שאנחנו רצים לפני העגלה.

סימון דוידסון: אני פשוט מגיע מהספורט התחרותי, אני יודע מה זה.

סימון דוידסון: זה שאין פה נציגים של איגודים, גם המרכזים, כי המרכזים בעצם מייצגים.

סימון דוידסון: אנחנו מדברים פה לשווא, כי בסוף אנחנו צריכים לשמוע אותם.

סימון דוידסון: אנחנו לא רוצים לפגוע בספורט הישראלי.

סימון דוידסון: אנחנו רוצים לעזור למשפחות ולילדים, אבל צריכים לעשות את זה בשכל.

סימון דוידסון: כמו שיושבת-ראש הוועדה אמרה, יש לכם עכשיו חצי שנה לשבת איתם, להתדיין איתם, להגיע להסכמות שיהיו טובים לשני הצדדים, אבל אנחנו חייבים להבהיר את זה שיהיה דין רציפות, אחרת זה הולך לאבדון.

סימון דוידסון: התפקיד שלכם יהיה להגיע איתם בסוף להבנות, אבל ההבנות האלו בסוף יגיעו לפה לוועדה ואנחנו צריכים לראות באמת שזה ממשיך ולא פוגע.

סימון דוידסון: איך זה הגיע בעצם לשולחן הזה?

סימון דוידסון: הפניות שקיבלנו זה לא מאותם שחקני צמרת, זה לא משחקנים שהם ליגת העל, זה מאותם ילדים שלא משחקים, שלא טוב להם עם המאמן, רוצים לעבור לאגודה אחרת כדי שאולי מאמן אחר יסתכל עליהם אחרת.

סימון דוידסון: אלה רוב הפניות שאנחנו קיבלנו, לכן אנחנו צריכים מצד אחד לתת אפשרות לאותם מאות ילדים שלא טוב להם, שרוצים לעבור לאגודה אחרת, שההורים שלהם לא יצטרכו להכניס את היד לכיס.

סימון דוידסון: מצד שני לא לפגוע באותן אגודות שבהן בעצם משקיעות בשחקנים כדי לקדם אותם, לכן יש לכם חצי שנה לעבוד על זה, לעשות את זה בשכל, לעשות את זה כמו שצריך ובעוד חצי שנה בעזרת השם נעביר את זה קריאה ראשונה, שנייה, שלישית ואז החוק הזה יהיה טוב לכולם.

חנן דנציגר: מאה אחוז.

שרן השכל: בואו נמשיך הלאה בבקשה.

שרן השכל: עשינו (א1) ובעצם אמרנו, ספורטאי בכדורגל ובכדורסל שגילו 15 שנה עד 18 יוכל באין הסכמה להעברתו, להודיע על רצונו לעבור לאגודה אחרת, והוא יוכל לעבור לאותה אגודה כמפורט להלן.

שרן השכל: שם אנחנו כותבים בעצם, אם הוא מסר הודעה, זה א'.

שרן השכל: על המועדים זה ב'.

שרן השכל: ג', נגיד קריטריון של מעבר מליגה נמוכה יותר לליגה גבוהה יותר.

תמי סלע: השאלה אם רק נמוכה לגבוהה או רק לבכירה, כי זה מה שעלה פה כהצעה, אם הולכים ברוח ההמלצות של אדלר, או שתי הגבוהות.

דוד סבג: בליגות הנמוכות הבעיה.

תמי סלע: זה אומר שבליגות הנמוכות אי אפשר להתנות את המעבר בתנאים.

תמי סלע: אנחנו מנסים למקד איפה לאפשר כן להתנות - - -.

דוד סבג: רק למעלה.

תמי סלע: רק למעלה.

שרן השכל: מלבד הליגה, אני מניחה א' ו-ב'.

תמי סלע: הבכירה נקרא לה.

תמי סלע: אני לא יודעת כמה יש.

חנן דנציגר: במחלקות הנוער אין א', ב'.

שרן השכל: שתי הליגות הבכירות?

תמי סלע: הבכירה בלבד.

תמי סלע: אני חושבת שזה מוסכם פה.

דוד סבג: רק הבכירה.

תמי סלע: או במעבר מאגודה נמוכה לבכירה או בין שתי אגודות בתוך הליגה הבכירה.

ורד וינדמן: רק לפרוטוקול אני אגיד, זו הייתה עמדת הרוב באדלר, אבל אני כמועצה לשלום ילד חושבת שצריך הגנה רחבה יותר אבל לקראת שנייה ושלישית.

שרן השכל: אנחנו מבינים.

שרן השכל: אנחנו כרגע נלך עם זה.

שרן השכל: אנחנו לקראת שנייה ושלישית נהיה חייבים לשמוע את האיגודים.

שרן השכל: אני בטוחה שתהיה להם עמדה הפוכה לחלוטין ממה קבעה ועדת אדלר.

ורד וינדמן: נתווכח אז.

דוד סבג: לגבי עד גיל 18, אתם לא מקבלים את העצה שלי?

שרן השכל: לא, לא, אנחנו משאירים את זה 18.

לינא סאלם: תמי, מסר הודעה בכתב?

לינא סאלם: עדיף כדי ליצור ודאות.

שרן השכל: סימון, תגיד לי אם זה נכון, לתת להם נגיד בשתי הליגות הבכירות אפשרות לבחור טאלנט אחד או שני טאלנטים של הקבוצה שהם מוכרזים כטאלנטים.

סימון דוידסון: למה להגביל את זה?

חנן דנציגר: אדרבה, כדי לא לפרק את הקבוצה.

דוד סבג: זה לא לפרק.

דוד סבג: אתה מגביל את מספר השחרורים.

תמי סלע: השאלה אם זה בשל להכניס את זה עכשיו או שזה משהו שכדאי לבחון בשלב הבא, וזה במסגרת הנושא של הצעת החוק.

סימון דוידסון: גם אם אנחנו לא מדברים על הגיל עכשיו, עדיין זה משהו שנצטרך לדבר עליו, כי הנושא של השנתונים והגיל זה נכון בכל הענפים, לא רק בכדורגל/כדורסל.

סימון דוידסון: ילד יכול להיוולד ב-30 בדצמבר או ילד יכול להיוולד ב-1 בינואר באותה שנה.

שרן השכל: אתה יכול לשים שנת לידה.

סימון דוידסון: למה לא? הרי הם עובדים לפי שנתונים.

חנן דנציגר: כן, שנת לידה שמים.

חנן דנציגר: כדורגל לדוגמה, ליגת הנוער היא עד גיל 19.

תמי סלע: עד היום הסעיפים דיברו על קטינים והפרדה מבגירים.

שרן השכל: אפשר להגדיר את זה בליגת נוער, לפי אותו שנתון של ליגת הנוער.

דוד סבג: הצעתי את זה לפי שנתון.

שרן השכל: בסדר, אבל אנחנו מקבלים את ההצעה.

סימון דוידסון: צריך לבדוק את ההשלכות של זה.

תמי סלע: בואו נכתוב בדברי ההסבר שאבחנה לפי גיל או לפי שנתון גם תיבחן, כי זה אותו מקטין לבגיר, זה גם משפיע על המעמד של ההורים, מסירת הודעות.

תמי סלע: צריך לבחון את זה.

תמי סלע: עד עכשיו זה באמת בהפרדה בין קטין לבגיר.

גלעד מלכא: זה לא אומר שבשנתון יקרה מצב שנער שהוא בן 18 ו-11 חודשים, דינו יהיה כדין נער בן כמעט 18.

סימון דוידסון: נכון.

תמי סלע: אז השאלה אם זה מוצדק או לא מוצדק.

תמי סלע: צריך לחשוב על זה כי הוא כבר בגיר.

סימון דוידסון: אבל גם הפעילות היא ככה.

סימון דוידסון: הפעילות היא אותו דבר.

גלעד מלכא: כן, אבל פה יש לזה משמעות.

גלעד מלכא: אתה נותן לילד כמעט שנה יותר מאשר ילד אחר.

סימון דוידסון: כן, אבל כדי להיות ספורטאי נגיד בנבחרת הנוער, זה לפי שנתון.

שרן השכל: אנחנו כרגע נשאיר את זה ככה עם 18.

שרן השכל: צריך לבחון את זה.

ורד וינדמן: הנושא של ההורים לעומת האגודות - - -

תמי סלע: מבחינת התשלום, על מי מוטל התשלום.

ורד וינדמן: להשית על ההורים והקטינים ולהשאיר אותם בני ערובה, זה בעייתי.

שרן השכל: קודם כל הליגות או האיגודים לא ישלמו על זה.

שרן השכל: הם לא נמצאים שם במצב הזה.

חנן דנציגר: אני מציע לא לסגור את זה פה.

חנן דנציגר: זה משהו שחייב להתנהל בשיח מול האיגודים.

שרן השכל: אם יש אחד שהוא באמת טאלנט - - -

חנן דנציגר: טאלנטים זה לא הבעיה.

חנן דנציגר: כל הדיון פה מתנהל לא בגלל הטאלנטים.

חנן דנציגר: אין איתם בעיה.

חנן דנציגר: הבעיה זה הלבל השני.

חנן דנציגר: הלבל השני, צריך לדאוג להם.

חנן דנציגר: זה חלק מהדיון.

חנן דנציגר: אני שוב חוזר עוד פעם, זה שיח שחייב להתנהל עם המערכות המקצועיות, כי בכדורגל משחקים 11, בכדורסל חמישה ובכדורעף שישה, ולהגיד ששניים או שלושה או ארבעה יעברו, זה שיח מאוד מקצועי שצריך לעשות אותו.

ורד וינדמן: כן, אבל אני חייבת להגיד שהדיון הזה מתקיים כבר במשך שנים.

ורד וינדמן: סוף סוף יש ועדה בכנסת שלקחה את זה על האחריות שלה ויזמה.

ורד וינדמן: שני חברי כנסת שיזמו, אז יש דברים שאפשר להסכים.

יואב רם: גם בוועדת שרים אנחנו אפשרנו להעביר בקריאה טרומית ואנחנו הסכמנו - - -

ורד וינדמן: הסיפור של להגן על קטינים ולא להשית עליהם תשלום, אפשר להסכים על זה.

יואב רם: הכול בסדר, אנחנו רק מנסים לנהל את הדבר בצורה מקצועית, נכונה.

ורד וינדמן: אני מזכירה לכם, זה קריאה ראשונה.

יואב רם: אנחנו מבינים.

דוד סבג: לפעמים ה"מקצועית" זה רק אצטלה או ארומה, סליחה אם אני נשמע ככה.

דוד סבג: אנחנו מכירים איך זה עובד בישראל.

דוד סבג: בוא נקדם ואחר כך נמלא בתוכן, יותר נעשה דיוק של הדברים, אבל לא לעצור את זה.

שרן השכל: הגבלנו את זה בעצם לליגה, כלומר מליגה ב', ג', ד'.

שרן השכל: בואו כרגע נגביל את זה לסכום מסוים.

תמי סלע: זה בתקנונים.

תמי סלע: כרגע אמרנו שהוראות לגבי התשלום זה רק בתקנון ורק אם הוא מסביר שיש נסיבות שמצדיקות ובאישור של הגורמים.

שרן השכל: אוקיי, אז בואו נמשיך לקרוא את זה.

תמי סלע: קראנו את (א3).

תמי סלע: הסעיפים האחרים זה סעיפים שקיימים היום.

תמי סלע: אין בהם שינוי.

יהודית גידלי: אני מבקשת לשנות את שם הוועדה לוועדת החינוך, התרבות והספורט.

שרן השכל: נכון.

תמי סלע: למעט העניין של במקום גיל 17, לרשום 18, כלומר לבטל את האבחנה.

סימון דוידסון: באיזה סעיף את?

תמי סלע: יש נוסח משולב שברובו זה סעיף קיים, הוא לא משנה את הסעיף, רק שינויים מסוימים מסומנים, אז את כולם כבר קראנו למעט אולי בסעיף קטן (א5) ו-(ב) ששם את הגיל 17 מחקנו ושינינו ל-18.

תמי סלע: שאר השינויים כבר קראנו והיו פה דברים שנוספו עליהם כמו העניין של רק כדורגל וכדורסל, רק בתוך הליגה הבכירה או במעבר אליה.

שרן השכל: (א3), מה זה?

שרן השכל: זה חריג שמאפשר להתאחדות בעצם כן לעשות את זה.

תמי סלע: (א3) מאפשר רק לגבי אותה קבוצה שהחרגנו, זאת אומרת 15 עד 18 בענפי כדורגל וכדורסל בליגה הבכירה או במעבר אליה או בתוכה.

תמי סלע: מאפשר לאגודות האלה לקבוע בתקנון הוראות אחרות לא לעניין הסגר אבל לעניין דברים אחרים כולל התשלום, לפי אותם כללים שקבועים פה, שהשר וועדת החינוך, התרבות והספורט אישרו אותם לאחר שמצאו שיש נסיבות מצדיקות בהתחשב בגילאי הספורטאים, והוספנו, בתקופת הפעילות באגודה ובענף הספורט שבו מדובר, ושההוראות אושרו ברשומות.

תמי סלע: זה בעצם סעיף קיים היום שאומר שהאישור הוא לחמש שנים.

גלעד מלכא: את מכילה את 17, 18 במצב הקיים.

תמי סלע: נכון, אני מאפשרת אותו בקבוצה הספציפית המצומצמת הזאת שדייקנו כאן.

תמי סלע: זהו בעצם.

דוד סבג: מה עם התייחסות לאפשרות לחוזים גם בגילאים האלה, או לחילופין ברגע שילד משלם על דמי מנוי, אז הוא לא מחויב למועדון שום דבר.

שרן השכל: הוא לא מחויב רק ליגה א' של 15 עד 18 הם יהיו מחויבים.

סימון דוידסון: אני מבין מה אתה שואל.

סימון דוידסון: ההתאחדות לכדורגל, מה קורה אם ילד היום בן 12 שמשחק במכבי יבנה והמאמנים או המנהל מגיע להורים ואומר, תשמעו, אנחנו עכשיו נשקיע בך ככה וככה, אבל אתה צריך לחתום על חוזה, ואז בגיל 12 מחתימים אותו על חוזה.

סימון דוידסון: יש דברים כאלה, נכון?

דוד סבג: כן.

תמי סלע: כרגע החוק פה קובע שאי אפשר להתנות.

תמי סלע: זה קוגנטי גם בחוזה, בטח מתחת לגיל 15 וגם בקבוצה שאמרנו שהיא היותר רחבה.

תמי סלע: אתה לא יכול.

שרן השכל: זה כמו שאני אחתום איתך על הסכם עבדות.

שרן השכל: אסור עבדות במדינת ישראל.

סימון דוידסון: אבל זה מה שקורה היום.

שרן השכל: אני עכשיו קובעת איתך חוזה אישי שאתה עובד בשבילי בשביל 1,000 שקל בחודש מ-07:00 בבוקר עד 19:00 בערב.

שרן השכל: זה אסור על פי חוק, זה לא משנה אם חתמת 500 פעם על החוזה הזה.

שרן השכל: החוזה הזה לא תקף.

חנן דנציגר: עוצמה מודיעין חתמו על הסכם כזה עם ילד שעבר לשחק כדורסל במקום אחר, והפסידו.

תמי סלע: אבל היום גם אין איסור קוגנטי כזה בחוק.

סימון דוידסון: אתם מבינים שזה קורה היום במדינה.

סימון דוידסון: זה נגד החוק.

לינא סאלם: חוזה לא חוקי.

סימון דוידסון: הם מחתימים את ההורים וההורים לא יודעים שזה לא חוקי בכלל.

דוד סבג: אבל מצד שני באירופה ככה נהוג.

דוד סבג: זה עדיף כן לאפשר - - -

חנן דנציגר: אבל אתה סותר את עצמך, אתה שם לב?

חנן דנציגר: מצד אחד אתה מבקש הגנה.

דוד סבג: אני לא סותר, אתם לא רוצים להבין אותי.

דוד סבג: אני אומר שמי שמשלם, אז לאגודה אין שום זכות על כרטיס השחקן שלו.

שרן השכל: תודה רבה.

שרן השכל: מנהלת הליגות לכדורגל, בבקשה.

מוטי ברונשטיין: אני ממנהלת הליגות לכדורגל.

מוטי ברונשטיין: אמנם ההתאחדות לכדורגל בישראל היא הגוף שמתקין תקנונים, הוא הגוף שאחראי.

מוטי ברונשטיין: כמו שדובר פה, צריך באמת לעשות פה חשיבה כי יש פה דברים שהם מאוד מורכבים.

מוטי ברונשטיין: אני רוצה להציג כמה נקודות מבט מהיבטי הכדורגל המקצועני, שיעמדו בפני הוועדה בטרם קבלת החלטה.

מוטי ברונשטיין: קודם כל, טיפוח שחקנים ומכירת שחקנים, כמה שנשמע דבר שהוא נורא וקשה, זה מודל כלכלי.

מוטי ברונשטיין: על אותו כישרון שמכבי פתח תקווה מכרה ב-7 מיליון יורו עכשיו, בשל אותו כישרון היא תבוא ותשקיע בילדים נוספים ותפתח עוד 500 ילדים עם אותו כסף.

מוטי ברונשטיין: זה דבר שהוא נכון, זה דבר שהוא חיובי, את אותם טאלנטים, את אותם יהלומים ש'פעם ב' גדלים בעמותה, צריך לאסוף, לטפח, וזה דבר שהוא מודל כלכלי שהוא נכון, וצריך לראות שפה אנחנו לא שופכים את התינוק עם המים וגם שומרים על המועדונים.

מוטי ברונשטיין: אני שמעתי את הסיפור של אדון סבג בישיבה הקודמת.

מוטי ברונשטיין: חד וחלק, זה דבר שלא יכול לקרות.

מוטי ברונשטיין: שחקן שלא משחק ומוחזק אך ורק כבן ערובה, הוועדה צריכה לעשות את ההבחנה בין אותו מקרה שתופסים ילד שרצה לשחק ולא משחק והוא לא משולב ומחזיקים אותו רק בשביל לקבל איזשהו כופר, אני אקרא לזה אפילו כספי עבורו, לבין אותו שחקן מוכשר שעולה כל משחק והוא קפטן הקבוצה ומשקיעים בו זמן ומאמצים, וזה שהוא משחק זה על חשבון שחקן אחר שלא משחק.

מוטי ברונשטיין: יש לזה שווי מאוד גדול.

מוטי ברונשטיין: אנחנו עוד לא שם, אבל האמירה של חבר הכנסת דוידסון לפיה ייבדק האם שחקן משחק, והוא כוכב והוא חלק מהקבוצה והוא משחק כך וכך דקות והוא חשוב, או שמדובר במישהו שסתם מחזיקים אותו.

מוטי ברונשטיין: זאת תהיה הבחנה שהיא חשובה, ותוכל גם להגן על הילדים וגם להגן על הקבוצות לפחות באיזושהי חלוקה.

מוטי ברונשטיין: אני רואה שאדון סבג פה מהנהן.

דוד סבג: אני מסכים איתך.

דוד סבג: זה מה שאני ניסיתי להסביר.

מוטי ברונשטיין: עוד נקודה אחת שכדאי לחשוב עליה, יש פה גם בעיה שהיא בין אגודות, כי בסוף אותו שחקן מוכשר צמח בנוף הגליל, שחקן מוכשר צמח בדימונה.

מוטי ברונשטיין: כולם רוצים להיות במכבי תל אביב.

מוטי ברונשטיין: כולם רוצים לעבור למכבי חיפה.

מוטי ברונשטיין: ברגע שניתן אפשרות למעבר לטאלנטים, לא למי שעל הספסל, לשחקנים המוכשרים, ליהלומים, ניתן להם לעבור בקלות מאגודה לאגודה, אפשר לשכוח מהאגודות הקטנות יותר.

מוטי ברונשטיין: כולם יבחרו לאגודות הגדולות - - -

סימון דוידסון: אני לא מסכים.

שרן השכל: רגע, קודם כל אנחנו קשובים.

סימון דוידסון: הנה, מכבי פתח תקווה, תיראו איזה כור גידול שחקני - - -

חנן דנציגר: מכבי פתח תקווה זה אגודה קטנה?

חנן דנציגר: היא לא אגודה קטנה.

סימון דוידסון: מכבי פתח תקווה זה לא מכבי תל אביב, זה לא הפועל תל אביב, מה לעשות.

חנן דנציגר: מכבי פתח תקווה, מחלקת הנוער שלה כמעט כמו מכבי תל אביב.

סימון דוידסון: מחלקת הנוער?

חנן דנציגר: כן.

סימון דוידסון: זה נכון.

שרן השכל: קודם כל אנחנו קשובים לעניין הזה ולכן היה טוב אם הייתם מביאים לנו נוסח כמו שהוצע לפני כן, קבוצה רוצה להגדיר טאלנט אחד, שני טאלנטים.

שרן השכל: תביאו לנו נוסח.

שרן השכל: אנחנו מבינים את זה, אנחנו צריכים לדון.

מוטי ברונשטיין: הפרמטר של דקות המשחק הוא פרמטר חשוב להבחין לפחות הבחנה ראשונית בין אותו ילד שמחזיקים אותו כשבוי, לבין אותו כישרון שצמח 'פעם ב' ועליו צריך לשמור.

שרן השכל: אנחנו לקראת קריאה שנייה ושלישית או לקראת הדיונים במשרד מבקשים גם כן את הדגש על זה ואת ההגדרה ואת ההבדלים בין אותם טאלנטים לבין אותם אנשים שבסוף מחזיקים אותם ככופר.

שרן השכל: משרד המשפטים, אתם רוצים להגיב?

לינא סאלם: בשלב זה לא.

לינא סאלם: כמובן שמאוד נשמח שנמשיך את הדיון הפנימי.

שרן השכל: אוקיי.

שרן השכל: משרד התרבות והספורט?

גלעד מלכא: אני רק רוצה לחזור שוב פעם על מה שאמרת, שאנחנו כמובן נשמע את האיגודים, את האגודות.

שרן השכל: לצערי הם גם לא יכלו לעלות בזום.

שרן השכל: אחד נמצא בחו"ל.

שרן השכל: אין להם נציגים שיעלו בזום.

גלעד מלכא: ובאמת למנוע איזושהי אי הבנה, שיירשם גם בפרוטוקול שאם אתם מתקדמים, אז שזה יהיה נתון לשינויים מהותיים.

שרן השכל: לא יתקיים דיון נוסף בלי שנוודא שהם מגיעים לכאן לוועדה.

לינא סאלם: מעולה.

לינא סאלם: זה הכי נכון.

שרן השכל: רק שיענו למנהלת הוועדה, זה גם יעזור.

סימון דוידסון: זה הבטחה שנתנו גם לשר הספורט ואנחנו מודים לו על זה שהוא הסכים לקדם את זה, ואנחנו נעמוד בהבטחה ונעשה עבודה כמו שצריך.

שרן השכל: אנחנו מקווים שבשישה חודשים הקרובים יש לו גם הזדמנות לעשות את זה.

שרן השכל: אנחנו קובעים את זה כרגע בחקיקה אבל אתם יכולים לעשות את זה.

שרן השכל: יהיה לכם את הזמן.

ורד וינדמן: אנחנו הרי רוצים שזה יתקדם, אז כדי שהפרוטוקול ישמש אותנו, אחת ההמלצות החשובות שהייתה בהקשר של סכסוכים כשיש סכסוכים בהקשר של ההעברה, כדי לקצר את הזמן כדי שלא יוחזקו קטינים בני ערובה, הייתה המלצה להקים ועדה מקצועית לטיפול בבקשות העברה לפני שמגיעים למנגנון שקיים היום בחוק הספורט, שזה שופט שמונה לפי חוק הספורט.

ורד וינדמן: זה מנגנון שהוא חשוב.

שרן השכל: אני מבקשת שתבחנו את זה.

שרן השכל: זה חלק מההמלצות של ועדת אדלר.

לינא סאלם: יש לזה השלכות תקציביות.

ורד וינדמן: אני קודם כל אומרת את זה לקראת שנייה ושלישית, שזה יהיה עוד נקודה לדיון.

שרן השכל: יש בעצם את בית המשפט של התאגדות הכדורגל.

תמי סלע: יש שופט שמונה לפי חוק הספורט.

לינא סאלם: נכון, שזה מוסד השיפוט הפנימי והוא יכול לדון בכל שאלה של העברה.

גלעד מלכא: השר ממנה שופט בעניין של הקטינים.

תמי סלע: נכון, ואפשר לפנות אליו אם יש - - -

ורד וינדמן: ההמלצה הייתה למשהו קודם כדי לקצר הליכים כדי שקטינים לא יוחזקו בני ערובה וגם לא ישחקו והזמן יחלוף לו.

ורד וינדמן: זה בא לטפל בזמנים.

ורד וינדמן: זה סופר חשוב.

גלעד מלכא: אי אפשר עכשיו בתיקון, אם אני מבין נכון - - -

ורד וינדמן: אני לא אמרתי עכשיו.

ורד וינדמן: אני העליתי את הסוגיה הזו כי היא חשובה לסוגיית הקטינים.

גלעד מלכא: יכול להיות שהסוגיה הזאת לא תהיה קיימת כי עכשיו זה הופך להיות קוגנטי ואי אפשר גם בתקנון להתנות על זה.

סימון דוידסון: זה מעל התקנון.

ורד וינדמן: גם הסדר פה שאני חושבת שהוא לא מספיק טוב, שמאפשר בהקשרים מסוימים לדון במי השחקנים, זה לא יהיה קוגנטי.

גלעד מלכא: אם זה יהיה, זה יהיה באישור שר ובאישור הוועדה.

ורד וינדמן: אם הנוסח יאפשר מקום לסכסוכים של העברה ויהיה סכנה, ודאי אתם תסכימו.

שרן השכל: אוקיי ורד, תודה רבה, אנחנו חייבים לסיים פה.

שרן השכל: אני מעלה להצבעה בוועדה את הנוסח כפי שהוקרא פלוס אותם תיקונים.

שרן השכל: מי בעד?

שרן השכל: מי נגד?

שרן השכל: אושר

שרן השכל: אני מחליטה שההצעה עברה פה אחד.

שרן השכל: אני רוצה להודות לכם.

שרן השכל: אני מקווה שבאמת בשישה חודשים הקרובים תצליחו לנהל את המגעים ולפטור אותנו מהחקיקה הזו.

שרן השכל: כמו שלכל שבת יש מוצאי שבת, תמיד יש כנסת הבאה ויש המשכי חקיקה, אז תודה רבה לכם, הישיבה נעולה.